PATVIRTINTA

 Rokiškio rajono savivaldybės administracijos direktoriaus2014 m. balandžio 16 d.

įsakymu Nr. AV-317

# VŠĮ ROKIŠKIO RAJONO LIGONINĖS 2013 METŲ VEIKLOS ATASKAITA

## Ligoninės apibūdinimas

 VšĮ Rokiškio ligoninė yra Lietuvos nacionalinės sveikatos sistemos viešoji sveikatos priežiūros įstaiga, teikianti asmens sveikatos priežiūros paslaugas pagal sutartis su užsakovais.

 Įstaigos veiklos sritis: įstaigos veiklos sritys yra apibrėžtos įstaigos asmens sveikatos priežiūros licencijoje, išduotoje Valstybinės akreditavimo sveikatos priežiūros veiklai tarnybos prie Lietuvos Respublikos sveikatos apsaugos ministerijos.

**1.1.1. lentelė. Rokiškio ligoninės rekvizitai**

|  |  |  |
| --- | --- | --- |
| **Eil. Nr.** | **Pavadinimas** | **Duomenys** |
| 1. | Įstaigos pavadinimas | VšĮ Rokiškio ligoninė |
| 3. | Juridinio asmens kodas | 173224274 |
| 4. | PVM mokėtojo kodas | Ne PVM mokėtojas |
| 5. | Įsteigimo data | 1933 m. |
| 6. | Teisinė forma | Viešoji įstaiga |
| 7. | Adresas | V. Lašo g. 3, LT-42106 Rokiškis |
| 8. | Steigėjas ir pavaldumas | Rokiškio rajono savivaldybės administracija |
| 9. | Vadovas | Direktorius Raimundas Martinėlis |
| 10. | Tel. Nr. | (8 458) 55101 |
| 11. | Faksas | (8 458) 51888 |
| 12. | El. paštas | administracija@rokiskioligonine.lt  |
| 13. | Internetinė svetainė | [www.rokiskioligonine.lt](http://www.rokiskioligonine.lt)  |

## 1.2. Teisinis apibūdinimas

 Rajoninė ligoninė Rokiškyje buvo įsteigta 1933 metais. Vėliau ligoninė pavadinta rajonine, didėjo lovų skaičius, gausėjo gydytojų kolektyvas. Nuo 1988 m. įstaiga veikia dabartiniame pastatų komplekse, esančiame V. Lašo g. Ligoninės steigėjas – Rokiškio rajono savivaldybė.

 VšĮ Rokiškio ligoninė yra viešoji ne pelno siekianti įstaiga, savo veikloje vadovaujasi Lietuvos Respublikos Konstitucija, Sveikatos priežiūros įstaigų, Sveikatos sistemos, Viešųjų įstaigų, Sveikatos draudimo įstatymais ir kitais įstatymais bei 2010 m. vasario 26 d. Rokiškio rajono savivaldybės administracijos direktoriaus įsakymu Nr. AV-111 patvirtintais ligoninės veiklos įstatais. Valstybinė akreditavimo tarnyba prie LR sveikatos apsaugos ministerijos 2000 m. vasario 17 d. Rokiškio rajono ligoninei išdavė licenciją teikti stacionarines ir ambulatorines sveikatos priežiūros paslaugas.

 Rokiškio ligoninė yra Lietuvos nacionalinės sveikatos sistemos iš valstybės turto ir lėšų įsteigta viešoji sveikatos priežiūros ne pelno įstaiga, teikianti asmens sveikatos priežiūros paslaugas pagal sutartis su užsakovais. Rokiškio ligoninė yra pagal įstatymus įsteigtas ne pelno siekiantis ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą ir sąskaitas bankuose.

 Vadovaujantis galiojančia įstaigos asmens sveikatos priežiūros licencija, ligoninė gali užsiimti asmens sveikatos priežiūros veikla ir teikti šias paslaugas:

* Antrinės stacionarinės sveikatos priežiūros.
* Pirminės stacionarinės sveikatos priežiūros.
* Antrinės ambulatorinės sveikatos priežiūros.
* Ambulatorinės reabilitacijos.
* Ir kt.

 VšĮ Rokiškio ligoninė vienintelė rajone teikia II lygio ambulatorines ir stacionarines sveikatos priežiūros paslaugas Rokiškio rajono savivaldybės gyventojams bei aptarnauja nedidelį kiekį gyventojų, atvykstančių iš kitų rajonų, dažniausiai tai Priėmimo-skubios pagalbos skyriuje teikiamos paslaugos. Rokiškio ligonė – vienintelė rajone teikianti šias paslaugas visą parą. Artimiausios ligoninės: Biržų, Kupiškio, Anykščių, Utenos, Zarasų.

 Detalus Rokiškio ligoninės licencijuotų paslaugų sąrašas pateiktas 1.2.1. lentelėje.

**1.2.1. lentelė. Rokiškio ligoninės licencijuotų paslaugų sąrašas**

| **Eil. Nr.** | **Paslaugų pavadinimas** | **Detalizavimas** |
| --- | --- | --- |
| 1. | Antrinės stacionarinės sveikatos priežiūros paslaugos | Suaugusiųjų chirurgijos, ginekologijos IIA, IIB, IIIC, suaugusiųjų ortopedijos ir traumatologijos IIA, IIB, IIC, vidaus ligų, infektologijos, suaugusiųjų neurologijos II, otorinolaringologijos II, akušerijos, nėštumo patologijos IIA, neonatologijos IIA, vaikų ligų II, psichiatrijos II, reanimacijos ir intensyvios terapijos I-I (vaikų ir suaugusiųjų), reanimacijos ir intensyvios terapijos I-II (suaugusiųjų), reanimacijos ir intensyvios terapijos II (suaugusiųjų), reanimacijos ir intensyvios terapijos I-II (vaikų), reanimacijos ir intensyvios terapijos II (vaikų) |
| 2. | Pirminės stacionarinės sveikatos priežiūros, palaikomojo gydymo ir slaugos | Palaikomojo gydymo ir slaugos, paliatyviosios pagalbos (suaugusiųjų ir vaikų) |
| 3. | Antrinės ambulatorinės sveikatos priežiūros paslaugos | Gastroenterologijos, pulmonologijos, urologijos, fizinės medicinos ir reabilitacijos, radiologijos, neonatologijos, refleksoterapijos, infekcinių ligų, oftalmologijos, dermatovenerologijos, neurologijos, otorinolaringologijos, vidaus ligų, echoskopijos, endoskopijos, ftiziatrijos, endokrinologijos, kardiologijos, vaikų ligų, anesteziologijos ir reanimatologijos, akušerijos ir ginekologijos, ortopedijos ir traumatologijos, abdominalinės chirurgijos, vaikų chirurgijos. |
| 4. | Kitos paslaugos | Suaugusiųjų ambulatorinės reabilitacijos II: nervų-sistemos ligų, judamojo-atramos aparato pažeidimai; suaugusiųjų ambulatorinės reabilitacijos I: judamojo-atramos aparato pažeidimai; dienos chirurgijos: chirurgijos, akušerijos ir ginekologijos, otorinolaringologijos, ortopedijos ir traumatologijos; invazinio skausmo malšinimo dienos stacionaro; slaugos: anestezijos ir intensyviosios terapijos, bendrosios praktikos, bendruomenės psichikos sveikatos; akušerio praktikos; kineziterapijos; laboratorinės diagnostikos; kompiuterinės tomografijos.  |

 Remiantis 1.2.1. lentelės duomenimis matyti, jog Rokiškio ligoninės teikiamų paslaugų spektras yra labai platus, kas sąlygoja didelį pacientų skaičių bei nuolatinį įstaigos modernizavimo poreikį.

 Pagrindinis Rokiškio ligoninės veiklos tikslas – gerinti Lietuvos gyventojų sveikatą, siekiant sumažinti gyventojų sergamumą ir mirtingumą, siekti kokybiškai teikti medicinos paslaugas.

 Įgyvendindama savo tikslus, Rokiškio ligoninė organizuoja ir teikia licencijuotą specializuotą kvalifikuotą asmens sveikatos priežiūrą įvairių socialinių grupių Rokiškio savivaldybės gyventojams. Ši sveikatos priežiūra teikiama ligoninėje.

 Pagrindines ligoninės veiklos apimtis nustato:

* Vyriausybės tvirtinami Lietuvos nacionalinės sveikatos sistemos įstaigų tinklo išdėstymo ir struktūros minimalūs normatyvai.
* Sveikatos apsaugos ministerijos teisės aktai, reglamentuojantys antrinės asmens sveikatos priežiūros apimtis.
* Steigėjas – Rokiškio rajono savivaldybės taryba.
* Rokiškio ligoninės ir teritorinių ligoninių kasų sutartys dėl ligoninės teikiamų sveikatos priežiūros paslaugų apmokėjimo.
* Akreditavimo sveikatos priežiūros veiklai apimtys.

 Rokiškio ligoninė verčiasi ūkine veikla numatyta Ekonominės veiklos rūšių klasifikatoriuje (EVRK 2 red.), patvirtintame Statistikos departamento prie LR Vyriausybės generalinio direktoriaus 2007 m. spalio 31 d. įsakymu Nr. DĮ-226 (Žin., 2007, Nr. 119-4877):

* Bendrosios paskirties ligoninių veikla (86.10.10).
* Slaugos ligoninių veikla (86.10.40).
* Gydytojų specialistų veikla (86.22).
* Medicinos laboratorijų veikla (86.90.30).
* Ir kt.

## 1.3. Pagrindiniai valdymo organai ir principai

 Rokiškio ligoninės valdymo organas yra įstaigos vadovas. Įstaigoje sudarytas kolegialus patariamasis organas – Stebėtojų taryba.

 Įstaigos veiklą organizuoja ir ją valdo administracija. Įstaigos administraciją sudaro direktorius, vyriausiasis finansininkas ir direktoriaus pavaduotojai. Administracijai vadovauja įstaigos vadovas, skiriamas steigėjo teisės aktais.

 Viešoji įstaiga turi vienasmenį valdymo organą – viešosios įstaigos vadovą (direktorių), kurį viešo konkurso tvarka skiria ir atleidžia steigėjas – Rokiškio rajono savivaldybės taryba.

**Direktorius:**

* organizuoja įstaigos veiklą ir veikia įstaigos vardu santykiuose su kitais asmenimis;
* sudaro ir nutraukia darbo sutartis su įstaigos darbuotojais, nustato pareigybių skaičių;
* atsako už perduoto pagal panaudos sutartį bei įstaigos įsigyto turto tinkamą naudojimą ir išsaugojimą;
* turi kitas teises ir pareigas bei atlieka funkcijas.

 Ligoninėje taip pat veikia kolegialūs organai:

* **Stebėtojų taryba** – patariamasis organas, kuris analizuoja ir pataria įstaigos vadovui dėl konkrečių įstaigos rengiamų programų įgyvendinimo, dėl viešosios įstaigos lėšų panaudojimo krypčių ir tvarkos, analizuoja ir siūlo vadovui konkrečių įstaigos įgyvendinamų projektų finansavimo sąmatas, atlieka kitas patariamojo pobūdžio funkcijas.
* **Gydymo taryba** teikia administracijai arba steigėjui rekomendacijas dėl asmens sveikatos priežiūros organizavimo ir tobulinimo, svarsto naujų asmens sveikatos priežiūros technologijų įsigijimo klausimus.
* **Slaugos taryba** teikia administracijai arba steigėjui rekomendacijas dėl pacientų slaugos organizavimo ir tobulinimo.
* **Medicinos etikos komisija** atsakinga už medicinos etikos principų ir reikalavimų laikymąsi ligoninėje.

 Remiantis pagrindinių valdymo organų trumpu pristatymu matyti, jog ligoninės valdymo, veiklos organizavimo schema nėra sudėtinga, todėl didesnis dėmesys tenka pacientui bei jo poreikių patenkinimui..

## 2. VšĮ Rokiškio rajono ligoninės veikla

 VšĮ Rokiškio ligoninė – tai daugiaprofilinė ligoninė. Tai vienintelė Rokiškio rajono II lygio gydymo įstaiga, aptarnaujanti apie 35 tūkst. rajono gyventojų. Per metus ligoninės stacionare gydosi apie 5.6 tūkst. gyventojų, o konsultacijų skyriuje per mėnesį apsilanko apie 6.2 tūkst. ligonių. Rokiškio ligoninės teikiamų ambulatorinių, stacionarinių bei palaikomojo gydymo ir slaugos paslaugų skaičius pastaraisiais metais auga.

 **Ligoninės misija**. Teikti pacientams mokslu ir pažangiausiomis technologijomis pagrįstas, saugias, kokybiškas, atitinkančius pacientų poreikius ir interesus bei viršijančias jų lūkesčius sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo keliamus reikalavimus.

 **Ligoninės vizija**. Tapti viena geriausių šalyje, Europos Sąjungos reikalavimus atitinkančia klinika, pirmenybę teikiančia kokybiškų darbo sąlygų sudarymui personalui ir optimalių aptarnavimo sąlygų sudarymui pacientams.

 **Pagrindinis veiklos tikslas** – Lietuvos gyventojų sveikatos atstatymas, prieinamos ir tinkamos įstaigos licencijoje nurodytos sveikatos priežiūros paslaugų suteikimas.

 Pagrindiniai įstaigos veiklos uždaviniai yra organizuoti ir teikti nespecializuotas, specializuotas kvalifikuotas pirminės ir antrinės asmens sveikatos priežiūros ambulatorines ir stacionarines, palaikomojo gydymo ir slaugos, ambulatorinės reabilitacijos paslaugas.

 Įstatymų nustatytais atvejais Rokiškio ligoninė gali imtis tam tikros rūšies veiklos tik gavusi įstatymų nustatyta tvarka išduotą licenciją. Įstaiga privalo turėti visas licencijas, kurios teisės aktuose numatytos kaip būtinos jos veiklos sąlygos.

 **Skyrių struktūra**. Ligoninėje visą parą veikia Priėmimo-skubios pagalbos skyrius. Kiti struktūriniai padaliniai: Vidaus ligų skyrius, Chirurgijos ir ortopedijos-traumatologijos skyrius, Nervų ligų skyrius, Vaikų ligų skyrius, Slaugos ir palaikomojo gydymo skyrius, Anestezijos-reanimacijos skyrius, Akušerijos-ginekologijos skyrius. Ligoninei priklauso ir Konsultacijų skyrius. Vykdant restruktūrizaciją, 2008 m. prie VšĮ Rokiškio ligoninės prijungtos 2 slaugos ir palaikomojo gydymo ligoninės.

**2.2.1. lentelė. Informacija apie įstaigos įsigytą, nurašytą ilgalaikį turtą**

|  |  |  |  |  |
| --- | --- | --- | --- | --- |
| **Ilgalaikio turto pavadinimas** | **Įsigijimo vertė****2013-01-01 (Lt)** | **Įsigyta per metus****(Lt)** | **Nurašyta per metus (Lt)** | **Įsigijimo vertė****2013-12-31****(Lt)** |
| Programinė įranga irlicencijos | 62859 | 4282 | 10628 | 56513 |
| Medicininė įranga | 9900339 | 855708 | - | 10756047 |
| Transporto priemonės | 240362 | - | - | 240362 |
| Baldai ir biuro įranga | 350595 | 14079 | 21364 | 343310 |
| Kitas ilgalaikis turtas | 98646 | 1015 | 2307 | 97354 |
| **Iš viso:** | **10652801** | **875084** | **34299** | **11493586** |

 **Įstaigos veikla**. 2013 m. pabaigoje ligoninės personalą sudarė 282 darbuotojai. Darbuotojų pasiskirstymas pagal atliekamas funkcijas pateiktas žemiau esančioje lentelėje. Remiantis šios lentelės duomenimis, ligoninėje daugiausia dirba gydytojų bei slaugytojų. Didelė dalis darbuotojų užima tam tikras pareigas ligoninės ūkio dalyje.

**2.2.2. lentelė. Rokiškio ligoninės darbuotojai 2013 m.**

|  |  |
| --- | --- |
| **Darbuotojai pagal atliekamas funkcijas** | **Skaičius** |
| Administracija | 4 |
| Gydytojai | 54 |
| Slaugytojai | 132 |
| Pagalbinis personalas | 74 |
| Kiti darbuotojai | 18 |
| **Iš viso** | **282** |

 Ligoninėje dirba aukštos kvalifikacijos licencijuoti, ilgametę darbo patirtį turintys medicinos specialistai. Visi dirbantys gydytojai ir slaugytojai turi galiojančias licencijas. Tiek gydytojai, tiek ir slaugytojai nuolat kelia profesinę kvalifikaciją pagal Lietuvos Respublikos norminiuose teisės aktuose numatytus reikalavimus Lietuvoje bei užsienyje. Nemaža medicinos personalo dalis ligoninėje dirba jau daugelį metų. Ligoninėje susiformavęs nuolatos bendraujantis, žiniomis besidalinantis kolektyvas, vyrauja darbinga atmosfera, noras padėti ligoninės pacientams.

 Vykdydama steigėjo pavestas funkcijas, Rokiškio ligoninė orientuojasi į tam tikrą veiklos rezultatyvumą. 2013 m. ligoninės veiklos rodikliai pateikti žemiau esančioje lentelėje

**2.2.3. lentelė. Bendrieji Rokiškio ligoninės veiklos rodikliai**

|  |  |
| --- | --- |
| **Rodiklis/metai** | **2013** |
| Hospitalizacijų skaičius | 5245 |
| Apsilankymų pas gydytojus skaičius | 73108 |
| Gydytojų specialistų konsultacijų skaičius | 50743 |
| Lovų skaičius | 190 |
| Darbuotojų skaičius | 282 |

**2.2.4. lentelė. Rokiškio ligoninės lovų struktūra ir jų panaudojimas 2013 m.**

|  |  |  |  |
| --- | --- | --- | --- |
| **Lovų profiliai** | **Lovų skaičius** | **Lovos funkcionavimas** | **Vidutinė gulėjimo**  |
| **dienomis per metus** | **trukmė d.** |
| Nervų ligų | 16 | 289,6 | 9,3 |
| Vidaus ligų | 50 | 318,3 | 8,5 |
| Anestezijos-reanimacijos | 5 | 222,8 | 2,0 |
| Chirurgijos ir ortopedijos-traumatologijos | 28 | 193,4 | 6,2 |
| Akušerijos-ginekologijos | 15 | 105,1 | 3,2 |
| Vaikų ligų | 12 | 195,3 | 4,8 |
| Slaugos ir palaikomojo gydymo | 64 | 364,8 | 31,9 |
| **Iš viso** | **190** | **303,9** | **x** |

 Iš pateiktos lentelės matyti, kad intensyviausiai buvo naudojamos palaikomojo gydymo ir slaugos lovos, mažiausiai jos funkcionavo akušerijos-ginekologijos skyriuje. Vidutinė gulėjimo trukmė pagal skyriaus specifiką mažiausia anestezijos-reanimacijos skyriuje, trumpas gulėjimo laikas akušerijos-ginekologijos skyriuje.

**2.2.5. lentelė. Detalūs veiklos duomenys pagal kryptis 2013 m.**

| **Rodiklis/metai** | **2013** |
| --- | --- |
| **Palaikomasis gydymas ir slauga** |
| Lovų skaičius, vnt. | 64 |
| Gydytų pacientų skaičius, vnt. | 742 |
| Lovadienių skaičius, vnt. | 23683 |
| Suteikta paslaugų, Lt | 1905077 |
| **Ambulatorinės paslaugos** |
| Apsilankymų skaičius, vnt. | 69716 |
| Konsultacijų skaičius, vnt. | 47413 |
| Suteikta paslaugų, Lt | 2115348 |
| **Ambulatorinės reabilitacijos paslaugos** |
| Suteiktų paslaugų skaičius, pac. | 158 |
| Suteikta paslaugų (suma), Lt | 114407 |
|

|  |
| --- |
| **Stacionarinės paslaugos** |
| Lovų skaičius, vnt. | 126 |
| Gydytų pacientų skaičius, vnt. | 4503 |
| Lovadienių skaičius, vnt. | 30995 |
| Suteikta paslaugų, Lt | 7622256 |

 |
| **Dienos chirurgijos paslaugos** |
| Suteiktų paslaugų skaičius, vnt. | 351 |
| Suteikta paslaugų, Lt | 240077 |
| **Priėmimo-skubios pagalbos paslaugos** |
| Suteiktų paslaugų skaičius, vnt. | 1335 |
| Suteikta paslaugų, Lt | 74335 |
|

|  |
| --- |
| **Stebėjimo paslaugos** |
| Suteiktų paslaugų skaičius, vnt. | 1060 |
| Suteikta paslaugų, Lt | 231858 |
| **Kompiuterinė tomografija ambulatorinėmis sąlygomis** |
| Suteiktų paslaugų skaičius vnt. | 1119 |
| Suteikta paslaugų, Lt | 172344 |

 |

Remiantis 3.2.5 lentelės duomenimis, matyti, jog didžiausią pajamų dalį (61,1 proc.) sudaro pajamos už stacionarines asmens sveikatos priežiūros paslaugas; palaikomojo gydymo ir slaugos paslaugų pajamos sudaro 15,3 proc., specializuotos ambulatorinės konsultacijos – 17,0 proc.; kitos paslaugos – 6,6 proc. Per 2013 metus ligoninės finansinės veiklos rezultatas teigiamas – 69196,75 Lt perviršis.

## 3.1. VšĮ Rokiškio rajono ligoninės įgyvendinti projektai

**Projektinė veikla**. Siekiant gerinti ligonių priėmimo ir aptarnavimo sąlygas, darbo sąlygas, įvykdyti investiciniai projektai:

* Energijos taupymo investicijų projektas, finansuotas Šiaurės investicijų banko paskolos lėšomis. Projektas įgyvendintas 2003 m., biudžetas – 250000 Lt. Projekto metu renovuoti 2 šiluminiai punktai, pakeista dalis langų.
* Rytų ir pietryčių Lietuvos gydymo įstaigose dirbančių gydytojų profesinės kvalifikacijos ugdymas ir tobulinimas, finansuojamas ES lėšomis. Projektas įgyvendintas 2004–2005 m., biudžetas – 226337 Lt. Projekto metu perkvalifikuoti 3 gydytojai į gydytojus kardiologus, suremontuota 116 kv. m. patalpų kardiologijos profilio paslaugoms teikti.
* Rytų Lietuvos kardiologijos projektas, finansuojamas ES lėšos lėšomis. Projektas įgyvendintas 2005–2008 m., biudžetas – 692242 Lt. Projekto metu įsigyta medicininė įranga.
* Energijos vartojimo efektyvumo didinimas Rokiškio rajono ligoninėje, finansuojamas ES lėšomis. Projektas įgyvendintas 2007–2009 m., biudžetas – 3061039 Lt. Projekto metu apšiltintas ligoninės stogas, sienos, pakeisti langai ir durys.
* Radiologinės pagalbos optimizavimas Lietuvoje, finansuojamas Lietuvos Respublikos sveikatos apsaugos ministerijos ir rajono savivaldybės lėšomis. Projektas įgyvendinamas 2007–2012 m., biudžetas – 1721842 Lt. Projekto metu įsigyta skaitmeninė rentgeno diagnostikos sistema.
* VšĮ Rokiškio rajono ligoninės priėmimo-skubios pagalbos, trumpalaikio gydymo, dienos chirurgijos paslaugų plėtra, optimizuojant stacionarinių paslaugų apimtis, mažinant hospitalizacijos atvejų skaičių ir palaikomojo gydymo ir slaugos skyriaus integracija, finansuojamas TLK restruktūrizacijos fondo lėšomis. Projektas įgyvendintas 2008–2009 m., biudžetas – 2781072 Lt. Projekto metu atliktas priėmimo-skubiosios pagalbos ir palaikomojo gydymo ir slaugos skyrių patalpų remontas, pastatyta sujungimo galerija, įsigyta medicininė įranga, pakeisti penkiaaukštės dalies ligoninis ir keleivinis liftai.
* Žmogiškųjų išteklių tobulinimas viešajame sektoriuje, finansuojamas Europos ekonominės erdvės ir Norvegijos finansinių mechanizmų lėšomis. Projektas įgyvendinamas 2009–2011 m., biudžetas –209714 Lt. Projekto metu buvo vykdomi ligoninės darbuotojų mokymai.
* Ambulatorinių, stacionarinių bei palaikomojo gydymo ir slaugos paslaugų kokybės gerinimas VšĮ Rokiškio ligoninėje. Projektas įgyvendinamas 2010–2011 m., projekto biudžetas – 3964253 Lt., iš jų: 594638 Lt. – valstybės biudžeto lėšos ir 3369615 Lt. – ES paramos lėšos. Projekto įgyvendinimo metų įsigyta medicininės įrangos už 2775429 Lt., medicininio inventoriaus už 11686 Lt., atlikta patalpų remonto darbų už 1177138 Lt. Projekto lėšomis įsigyta medicininė įranga antrinio lygio konsultacijoms, ambulatorinei reabilitacijai, priėmimo-skubios pagalbos paslaugoms, palaikomojo gydymo ir slaugos, paliatyviosios pagalbos paslaugoms teikti; suremontuotos patalpos ambulatorinės reabilitacijos, dienos chirurgijos, paliatyviosios pagalbos ir antrinio lygio konsultacijoms teikti.
* Elektroninių sveikatos paslaugų plėtra Panevėžio regiono asmens sveikatos priežiūros įstaigose. Projekto įgyvendinimo laikotarpis – 2013–2014 metai, biudžetas – 2000000 Lt. Ligoninė yra projekto vykdytoja, jame dalyvauja 11 partnerių – Panevėžio regiono asmens sveikatos priežiūros įstaigų.
* VšĮ Rokiškio rajono ligoninės palaikomojo gydymo ir slaugos skyriaus Pandėlio poskyrio atnaujinimas. Projektas įgyvendintas 2013 metais, jo biudžetas – 653768 Lt., iš jo: ES paramos lėšos – 415076 Lt, rajono savivaldybės biudžeto lėšos – 238692 Lt. Projekto lėšomis atliktas Pandėlio poskyrio patalpų remontas, įrengta vėdinimo sistema.

Visi įgyvendinti ir vykdomi projektai pagerino pacientų aptarnavimo sąlygas, padidėjo paslaugų asortimentas ir jų prieinamumas rajono gyventojams.

**4.1. Rokiškio ligoninės veiklos perspektyvos**

Rokiškio ligoninės tolimesnės plėtros tikslas yra teikti kokybiškas, saugias, efektyvias, savalaikes, lygiateisiškas, patikimas sveikatos priežiūros paslaugas medicininės reabilitacijos, ligų profilaktikos ir diagnostikos, gydymo srityje, atitinkančias pacientų bei visuomenės lūkesčius, optimaliai naudojant resursus.

Ligoninė planuoja:

* nuolat didinti sveikatos priežiūros paslaugų prieinamumą įvairių pacientų grupių atžvilgiu;
* užtikrinti aukštą teikiamų paslaugų kokybę. Kokybės gerinimo politikos įgyvendinimo kryptys ir principai:
* paslaugų kokybės gerinimas, vertinant paslaugų veiksmingumą, naudojant naujas technologijas ir įrangą, nuolat kuriant jaukią aplinką pacientams;
* pagarbus, išsaugantis privatumą, grindžiamas bendradarbiavimu, atjaučiantis požiūris į pacientą;
* harmoningas bendradarbiavimas tarp įstaigos padalinių;
* rizikos prevencinių bei koregavimo veiksnių nustatymas ir jų valdymas, siekiant geriausio galutinio poveikio paciento sveikatai;
* nuolatinis darbuotojų kvalifikacijos kėlimas;
* ligoninės darbuotojų skatinimas tobulinti teikiamas sveikatos priežiūros paslaugas;
* bendradarbiavimas su kitomis socialinėmis įstaigomis.

Paslaugų kokybės gerinimas yra tiesiogiai susijęs su paslaugų teikimo sąlygomis. Rokiškio rajono ligoninėje būtina atnaujinti pastato inžinierines sistemas, atlikti remontą vidaus ligų, nervų ligų, vaikų ligų, akušerijos-ginekologijos, chirurgijos ir ortopedijos-traumatologijos skyriuose. Siekiant užtikrinti kokybiškų, saugių, šiuolaikiškų asmens sveikatos priežiūros paslaugų teikimą būtinos nuolatinės investicijos medicinos įrangai atnaujinti.

 **5. DUOMENYS APIE PLANUOTŲ VEIKLOS RODIKLIŲ ĮGYVENDINIMĄ**

|  |  |  |
| --- | --- | --- |
| Eil.Nr. | **Planuoti rodikliai**  | **Rodiklių įgyvendinimas** |
| 1. | **Kiekybiniai rodikliai**  |  |
| 1.1. | Įstaigos finansinės veiklos rezultatas | 69196, 75 Lt perviršis |
| 1.2. | Įstaigos sąnaudų valdymo išlaidoms dalis | 0,41% |
| 1.3. | Įstaigos sąnaudų darbo užmokesčiui dalis | 52,94 proc. nuo PSDF pajamų |
| 1.4. | Papildomų finansavimo šaltinių pritraukimas | 517285,77 Lt |
| 2. | **Kokybiniai rodikliai**  |  |
| 2.1 | Darbuotojų kaitos įstaigoje rodiklis  | 2,4% |
| 2.2. | Kokybės vadybos sistemos diegimo ir vystymo laipsnis | Atlikta 10 planinių ir 8 neplaniniai vidaus medicininiai auditai, parengta 10 kokybės vadybos sistemos dokumentų, atnaujinta – 6. Vadovybės analizės susirinkimo metu peržiūrėti ir atnaujinti kokybės politikos tikslai ir uždaviniai |
| 2.3. | Pacientų pasitenkinimo įstaigoje teikiamomis paslaugomis lygis bei pacientų skundų tendencijos | Atliktos 3 pacientų apklausos, teigiamos nuomonės sudarė 92,3 proc. Per 2013 m. gautos 3 pacientų pretenzijos dėl paslaugų teikimo, kurios, atlikus medicininį auditą, atmestos kaip nepagrįstos. Per metus ligoninė teisminių įvykių neturėjo. |
| 2.4. | Prioritetinių paslaugų teikimo dinamika | Prioritetinių paslaugų teikimo apimtys 2013 m., lyginant su 2012 m., padidėjo 9,1 proc. |
| 2.5 | Informacinių technologijų diegimo ir vystymo lygis | 100 proc. slaugytojų, dirbančių su specialistais, naudojasi išankstine pacientų registracijos sistema. Įstaigos interneto svetainėje įdiegta veikianti pasiūlymų ir atsiliepimų knyga. Sukurta visiems įstaigos medicinos darbuotojams pasiekiama laboratorijos ir radiologijos tyrimų duomenų bazė. Įsigyta MedIS universali vartotojo licencija darbui registratūroje ir priėmimo-skubios pagalbos skyriuje, 18 kompiuterių ir 13 spausdintuvų. Ligoninė, kaip pareiškėjas, su 11 partnerių vykdo elektroninės sveikatos projektą Panevėžio regione, finansuojamą ES lėšomis. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**